O territoio comunale o se tröva in parte in ta valle do Verde (ramo sorgentifero prinçipä da Ponseivia) mentre parte (ao de là do spartiægue appenninico) a l'appartegne ao baçin do Po.

Con lengue indoeuropee (o indeuropee), se intende unn-a famiggia de lengue co-in' origine comunn-a parlæ ancheu in ta gran parte da tæra. Lô son generalmente divïse in te di grendi gruppi, ma a ciù importante distinçion a l'è a differensa tra lengue dïte satem (lengue indo-iraniann-e e lengue slave) e quelle dïte centum (latin, grego, çeltico).

Tra 1922 e 1926 o l'à studiòu o stöia a Nanning, tra 1926 e 1935 o l'à studiòu o stöia a l' Üniverscitæ Normale de Pechin e tra 1935 e 1937 o l'à studiòu o stöia a l' Üniverscitæ de l'Impeo Tòkyo. Tra o 1943 e o 1953 o l'esercitò l'attivitæ de professö üniverscitaio a l' Üniverscitæ de Guangxi e tra 1954 e 1982 o l'esercitò l'attivitæ de professö üniverscitaio a l' Üniverscitæ Normale de Guangxi.

Ballabanastra neòlogiximo zeneise pe o sport ciammòu internaçionalmente Basketball ascì. A pòula neuva e compoxita a vegne da ""balla"" (en:ball) ciù ""banastra"" (grende còrba, it: grande cesto).

O sassareise a l'è unn-a forma de tranxision tra o gallureise e o logudoreise, o vegne misso in to gruppo romanzo insulâ ma segondo arcun filologhi o l'è da mette in to gruppo italo-romanzo.

L'üso d'o peive o l'aumenta a secresion d'a lipasi da parte d'o pancreas, dell'amilasi salivare, d'a tripsina e d'a lipasi intestinale. O stimola anche a secresion d'a bile: questo o rende ciü façile digerï i grasci. Tütti questi effetti renden ciü rapido o passaggio di alimenti in t'o træto digerente. Sciübben che ghe segge di pregiüdissï contraï o peive, se döviou a i giüsti dosaggi o no porta danni a o stömego.

Audacity o l' è un programma informatico open source pe a registraçion, che o serve anche pe o mix d'a müxica e pe a riproduçion. Se tratta de unna alternativa libera e de badda a di programmi a pagamento comme Adobe Audition. Audacity o presenta de fonçionalitæ comme l'equalizzaçion o l'eliminaçion di distürbi sonori. O pö esse ütile speçialmente pe chi sta començando a sperimentä l'ediçion müxicale, ma o vegne anche döviou da de sale pröva profescionali. Se pö fäne üso in scedi scistemi operativi diversci, comme Windows, Mac e Linux.

A primma ediçion a stampa da Bibbia ebraica intrega (doppo i ediçioin di scingoli libbri, da-o 1477 in ça) a fu pubbricâ a Soncin, o 23 de frevâ do 1488. Ne seguì di âtre, tra e quæ quella do D. Bomberg ch'a dette a primma Bibbia rabinnega (testo, mazora e commenti), a cua do Feliçe da Prao (1516-17), e quella curâ da Y. ben Ḥayyīm (1525-26), base de succescive scin a quelle critiche de C.D. Ginsburg (Londra, 1908-26) e R. Kittel (1906; 7a e. a cua de P. Kahle, A. Alt, O. Eissfeldt, Stoccarda, 1951). A Biblia Hebraica do R. Kittel (BHK) a l'è stæta sostituia da-a Biblia Hebraica Stuttgartensia (BHS), terminâ into 1977 e curâ da K. Elliger e W. Rudolph, ascistii da un gruppo de qualificæ studioxi: a-a base de l'ediçion sta, comme pe a BHK, o cod. Petropolitanus do 1008.